मुंबई। बॉलिवुड में चल रहे मीटू कैंपेन के बारे में ऐक्ट्रेस आहना कुमरा ने कहा, ‘एक बार साजिद ने मुझे मेसेज किया और कहा कि तुम बिकीनी में भी हॉट दिखती हो। कास्टिंग मैनेजर लड़कियों से बहुत बुरी तरह से पेश आते हैं। एक बार अनिर्बान ब्ला ने एक होटल की लॉबी में मुझसे कहा था कि यहां एक कमरा है चलो नेगोशिएट करते हैं। मैं वहां से आ गई लेकिन हमारी इंडस्ट्री में ऐसे ही सामान्य तौर पर बात की जाती है।’ इसी तरह उन्होंने कहा, ‘डायरेक्टर अक्सर लड़कियों से हॉट ड्रेसेज देखने की इच्छा जाहिर करते हैं। जब मैंने लिप्स्टिक अंडर माय बुर्का कर ली तो लोग कहने लगे कि यह तो सिर्फ बोल्ड फिल्म ही करती है तो मुझे केवल ऐसे बोल्ड फिल्में के ऑफर ही आने लगे।’